Obrazloženje polugodišnjeg izvještaja o izvršenju financijskog plana Osnovne škole Ferdinandovac za razdoblje od 01.01. do 30.06.2024. godine

OPĆI DIO

Proračun Osnovne škole Ferdinandovac za 2024. godinu sa projekcijama za 2025. i 2026. godinu usvojen je na sjednici Školskog odbora 17.10.2023. godine. Sadržaj i postupak donošenja financijskog plana proračunskog korisnika propisan je čl. 33-39. Zakona o proračunu (Nar. nov., br. 144/21). Izmjene i dopune financijskog plana prihoda za 2024. godinu, Izmjene i dopune financijskog plana rashoda za 2024. godinu te Izmjene i dopune plana nabave Osnovne škole Ferdinandovac za 2024. godinu usvojene su na sjednici Školskog odbora 19.06.2024. godine.

Izvještaj o izvršenju financijskog plana prati jesu li se i u kojim iznosima ostvarile planirane pozicije prihoda, rashoda, viškova i manjkova unutar jedne godine. Sadržaj, podnošenje i donošenje izvještaja o izvršenju financijskog plana proračunskog korisnika propisani su u čl. 81.-87. Zakona o proračunu (Nar. nov., br. 144/21).

1) Račun prihoda i rashoda

Sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

Ukupni prihodi i primici Osnovne škole Ferdinandovac planirani su u iznosu 953.072,00 eura. Ostvarenje istih u prvom polugodištu 2024. iznosi 464.070,18 eura. Indeks izvršenja iznosi 48,69 % i prihodi su ostvareni prema planu. Indeks izvršenja s obzirom na isto razdoblje u protekloj 2023. godini iznosi 118,70 %. Ovaj indeks je za toliko veći ponajviše zbog rasta prihoda za plaće zaposlenika. Naime, na snazi je primjena nove Uredbe o nazivima radnih mjesta, uvjetima za raspored i koeficijentima za obračun plaće u javnim službama. Koeficijenti su bitno povećani, a samim tim i prihodi za plaće.

Struktura prihoda ostvarenih u razdoblju od 01.01.-30.06.2024. godine:

Državni proračun (brojčane oznake 53 i 55-dio): Pomoći proračunskim korisnicima iz proračuna koji im nije nadležan (prihodi za plaće zaposlenika, materijalna prava, naknada za ne zapošljavanje osoba s invaliditetom, mentorstva, udžbenici za učenike, lektira za školsku knjižnicu). Planirano u iznosu 774.910,00 eura. Ostvareno u iznosu 418.352,50 eura. Indeks izvršenja iznosi 53,99 %. Indeks izvršenja s obzirom na isto razdoblje u protekloj 2023. godini iznosi 142,20 %. Prihodi su porasli zbog rasta plaća i financiranja prehrane sve školske djece.

Županija (brojčane oznake 11 i 12): Prihodi iz nadležnog proračuna za financiranje redovne djelatnost proračunskih korisnika (prihodi za naknade troškova zaposlenika – službena putovanja, materijal i energiju, usluge –tekuće i investicijsko održavanje, komunalne usluge, ostali nespomenuti – osiguranje, natjecanja – geografija, Eko-fotka, „Pametan obrok za pametnu djecu“, sufinanciranje EU projekta „Prilika za sve“). Prihodi od nadležnog proračuna za financiranje rashoda za nabavu nefinancijske imovine (dodatna ulaganja na građevinskim objektima – energetska obnova zgrade Područne škole Drenovica i nabava opreme). Planirano za cijelu 2024. godinu 110.871,00 eura. Ostvareno na polugodištu u iznosu 31.629,49 eura. Indeks 28,53 %. Ovaj indeks je mali jer radovi na rekonstrukciji Područne škole Drenovica kreću u drugoj polovici godine, a to je jednokratna investicija većeg obujma. Indeks izvršenja s obzirom na isto razdoblje u protekloj 2023. godini iznosi 54,47 % jer su prošle godine u polugodišnje izvršenje ušli prihodi za rekonstrukciju krovišta Područne škole Drenovica.

Grad/općina (brojčana oznaka 55-dio): Tekuće pomoći proračunskim korisnicima iz proračuna Općine Ferdinandovac i Općine Novo Virje (standard učenika i školske aktivnosti – natjecanja, posjet Vukovaru, nagrade učenicima, tiskanje školskog lista „Cvrčak“, projekt „Sigurno u prometu“ sportom do zdravlja, škola plivanja, tamburaški orkestar, aktivnosti vezane uz proslavu Dana škole, sportska oprema, knjige za školsku knjižnicu, energetska obnova zgrade Područne škole Drenovica – dio Općina Novo Virje). Planirano 32.700,00 eura. Ostvareno u iznosu 2.870,16 eura. Indeks ostvarenja 8,78 % jer radovi na rekonstrukciji Područne škole Drenovica kreću u drugoj polovici godine, a to je jednokratna investicija većeg obujma. U istom razdoblju lani ostvareno 4.224,16 eura, indeks izvršenja 67,95 % jer kasni uplata Općine Ferdinandovac, a Općina Novo Virje manje sudjeluje u financiranju aktivnosti Škole.

Ostalo:

Vlastiti prihodi (brojčana oznaka 31): učenička zadruga „Iskra“, najam dvorane i najam stana. Prihodi za posebne namjene (brojčana oznaka 45): osiguranje učenika, projekt “Bijela roda“, škola plivanja, izvanučionička nastava i ekskurzije učenika, školska kuhinja, međuopćinska natjecanja, naknade šteta koje su počinili učenici.

Pomoći iz proračuna - EU Županija (brojčana oznaka 56): „Prilika za sve“ –pomoćnici u nastavi, projekt „Svi u školi, svi pri stolu“, projekt „Školska shema voća i mlijeka“.

Donacije PK (brojčana oznaka 63): tekuće donacije – sredstva za dnevnice učitelja na izvanučioničkoj nastavi, posuđe za školsku kuhinju.

Prihodi od prodaje dugotrajne imovine –PK (brojčana oznaka 72): otplata prodanih stanova.

Prihodi od naknade šteta s osnova osiguranja –PK (brojčana oznaka 73): uplata osiguravajućih društava s osnova osiguranja imovine.

Ukupni rashodi i izdaci Osnovne škole Ferdinandovac planirani su u iznosu 957.152,00 eura, a od toga rashodi za nabavu nefinancijske imovine 89.068,00 eura. Ostvarenje istih u prvom polugodištu 2024. iznosi 459.823,27 eura. Indeks izvršenja iznosi 48,04 % i rashodi su ostvareni prema planu. Indeks izvršenja s obzirom na isto razdoblje u protekloj 2023. godini iznosi 130,87 %. Ovaj indeks je za toliko veći zbog rasta plaća zaposlenika i nešto manje zbog inflacije na državnoj razini i rasta troškova, posebno troškova usluga.

2) Račun financiranja

Osnovna škola Ferdinandovac u navedenom razdoblju nije ostvarila primitke od financijske imovine i zaduživanja te nije imala izdatke za financijsku imovinu i otplate instrumenata zaduživanja.

3) Obrazloženje prijenosa sredstava iz prethodne godine

Prijedlog financijskog plan za 2024. godinu sastavljao se u rujnu prethodne godine i planiralo se uravnoteženo ostvarenje prihoda i rashoda osim po izvoru financiranja Pomoći – proračunski korisnici (brojčana oznaka 55) i to od Općine Ferdinandovac za školske aktivnosti i standard učenika poput natjecanja i nabave opreme jer uplate Općine nisu redovite i kasne. Planirano je prenijeti 2.000,00 eura viška iz prethodnih razdoblja koja bi bila raspoloživa od 1.1.2024. godine kao rezerva. Ostvarenje po tome izvoru je bilo prema planu, no ostvareni su viškovi i manjkovi po drugim izvorima financiranja što je vidljivo iz tablice:

Struktura rezultata poslovanja

|  |  |
| --- | --- |
| Izvor financiranja | Raspoloživo u sljedećem razdoblju od 1.1.2024. |
| Državni proračun izvor 55 – prehrana učenika 63612011 | 2.483,82 |
| Državni proračun izvor 55 – projekt „Temeljne vještine“ 63612011 | 972,86 |
| Županija -ZS izvor 12 redovni troškovi: putni nalozi, materijal, energija, usluge održavanja, osiguranje 67111001 i kapitalni 67121001 | -3.215,68 |
| Županija IZS - Pametan obrok izvor 11 -računalne usluge -materijalno šk. kuhinja 67111001 | -31,52 |
| Županija IZS - izvor 11 - dio računa plin prosinac 67111001 | -1.343,80 |
| Općina Ferdinandovac izvor 55 -troškovi natjecanja, ugovor o djelu za tamburaški orkestar, plakete i nagrade odličnim učenicima, škola plivanja, medalje i pehari športom do zdravlja, sportska oprema i lektira šk. knjižnica 63613 i 63623001 | 2.472,75 |
| Učenička zadruga Iskra izvor 31 –materijal za rad sekcija 64132001, 66141 i 66142 | 207,44 |
| Najam školske sportske dvorane izvor 31 – najam printera 66151001 | 219,49 |
| Školska kuhinja izvor 45 -namirnice i oprema: hladnjak 65264001  | 2.314,35 |
| UKUPNO: | 4.079,70 |

Prenesena sredstva po izvorima financiranja 8.670,71 eura: Državni proračun prehrana učenika, Državni proračun projekt „Temeljne vještine“, Općina Ferdinandovac, učenička zadruga Iskra, najam školske sportske dvorane, i uplate zaposlenika za školsku kuhinju.

Upravljačko tijelo, Školski odbor Osnovne škole Ferdinandovac na 42. sjednici održanoj 19. lipnja 2024. godine donio je odluku o trošenju prenesenih viškova po izvorima financiranja.

Nastavno na Odluku o raspodjeli rezultata poslovanja Osnovne škole Ferdinandovac za 2023. godinu (KLASA: 400-07/24-01/01, URBROJ: 2137-40-24-1) od 06.03.2024. godine, višak financijskih sredstava trošit će se kako slijedi:

* Vlastiti prihodi PK – 31. Izvor financiranja učenička zadruga „Iskra“: 32219 Ostali materijal (repromaterijal) 207,44 eura.
* Vlastiti prihodi PK – 31. Izvor financiranja najam školske sportske dvorane: 32353 Najam printera 219,49 eura.
* Prihodi za posebne namjene PK – 45. Izvor financiranja školska kuhinja: 32224 Namirnice 1.814,35 eura, 42231 Frižider 500,00 eura, ukupno školska kuhinja: 2.314,35 eura.
* Tekuće pomoći PK – 55. Izvor financiranja Općina Ferdinandovac: 32319 Prijevoz učenika (natjecanja) 500,00 eura, 42211 Računala i računalna oprema 1.000,00 eura, 42261 Sportska oprema 972,75 eura, ukupno Općina Ferdinandovac: 2.472,75 eura.
* Tekuće pomoći PK – 55. Izvor financiranja Državni proračun za prehranu učenika: 34349 Povrat neutrošenih sredstava za prehranu 2.483,82 eura.
* Tekuće pomoći PK – 55. Izvor financiranja Državni proračun za projekt „Temeljne vještine“: 32219 Ostali materijal (repromaterijal) 596,33 eura, 32251 Sitni inventar 324,00 eura, 42411 Knjige 52,53 eura, ukupno projekt „Temeljne vještine“ 972,86 eura.

Manjak prihoda poslovanja - metodološki manjak - prihodi se priznaju u trenutku plaćanja računa -4.591,01 eura: Županija ZS, izvor 12 i Županija IZS izvor 11. Računi za prosinac 2023. primljeni u siječnju 2024., plaćeni u siječnju 2024., ući će u prihode 2024.

U izvještajnom razdoblju od 1.1.2024. godine do 30.06.2024. godine Osnovna škola Ferdinandovac ostvarila je 464.070,18 eura prihoda i 459.823,27 eura rashoda. Preneseni višak prihoda iz prethodnog razdoblja iznosi 4.079,70 eura. Višak prihoda raspoloživ u sljedećem razdoblju iznosi 8.326,61 eura.

POSEBNI DIO - PROJEKTI

Sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Ciljevi koji su ostvareni i pokazatelji uspješnosti realizacije tih ciljeva:

Projekt „Školska shema“

Republika Hrvatska nastavlja provedbu školske sheme odnosno dodjelu besplatnih obroka voća, povrća, mlijeka i mliječnih proizvoda te edukativne aktivnosti za djecu u osnovnim i srednjim školama s ciljem:

* povećanja unosa svježeg voća i povrća te mlijeka i mliječnih proizvoda te smanjenja unosa hrane s visokim sadržajem masti, šećera i soli u svakodnevnoj prehrani učenika,
* podizanja razine znanja o važnosti zdrave prehrane i nutritivnim vrijednostima svježeg voća i povrća te mlijeka  i mliječnih proizvoda i
* edukacije učenika u cilju smanjenja otpada od hrane.

Projekt „Pametan obrok za pametnu djecu“

Cilj i svrha projekta: Ovim projektom razvija se novi sustav prehrane u osnovnim školama kojima je osnivač Koprivničko-križevačka županija u cilju poboljšanja prehrane učenika i ujednačavanja školskih obroka u svim školama. Projekt se provodi kako bi se potaknulo usvajanje zdravih prehrambenih navika kod osnovnoškolaca, uz osiguranje zdravih, kvalitetnih i nutritivno vrijednih obroka. Projekt provode Koprivničko-križevačka županija i Podravka d.d., a tijekom provedbe projekta naglasak je na kontinuiranoj edukaciji djece, roditelja i zaposlenika škole odnosno na upoznavanju svih zainteresiranih skupina o važnosti kvalitetne i zdrave prehrane, kako bi projekt polučio rezultate. Takozvani „pametni obroci“, koje osmišljava tim Podravkinih nutricionista, osmišljeni su u skladu s Nacionalnim smjernicama za prehranu učenika u osnovnim školama u kojima su zastupljene i grupe namirnica koje su djeci potrebne za normalan psihofizički razvoj, a za koje se utvrdilo da do sada nisu bile zastupljene u zadovoljavajućoj mjeri.

Projekt „Robotico“

Ciljevi projekta: Popularizacija STEM-a u području robotike posebice u granama mehatronike, astronomije, programiranja i 3D modeliranja te razvijanje izvannastavnih programa iz navedenih područja.

Projekt „Eko-fotka“

To je natječaj za učeničku eko-fotografiju koji se raspisuje na razini svih osnovnih škola Republike Hrvatske. Svrha je projekta poticanje i razvijanje ljubavi za prirodne ljepote zavičaja, razvijanje kritičkog mišljenja prema tendencijama koje narušavaju prirodnu ravnotežu, te osvješćivanje potrebe da je pojedinac dužan živjeti u suglasju s prirodom.
Projekt se počeo provoditi u školskoj 2001./2002. godini i od tada ga svake godine redovito organiziramo.

Projekt „Škola plivanja“

Cilj i svrha projekta:Projektom se sufinancira obuka neplivača za sve učenike trećih razreda kojima je osnivač Koprivničko-križevačka županija .

Koprivničko-križevačka županija jedna je od rijetkih u Republici Hrvatskoj koja financira ovakav projekt, pri čemu se prvenstveno potiču zdrave sportske navike već u ranoj dobi učenika. Ovaj projekt uspješno se provodi dugi niz godina i njime se potiču izvannastavne aktivnosti i razvoj motoričkih vještina kod učenika. Školu plivanja vode licencirani stručnjaci, a projekt je zaokružen i organiziranim prijevozom učenika.

Projekt „Prilika za sve“

Kroz ovaj projekt omogućeno je pružanje stručne podrške učenicima s teškoćama u razvoju za ravnopravno uključivanje u rad i obrazovni sustav. Zaposleno je dvoje pomoćnika u nastavi.

 Ravnatelj: Miroslav Fuček, prof.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_